احمد شاہ مسعود

احمد شاہ مسعود (پیدائش: 2 ستمبر 1953ء – وفات: 9 ستمبر 2001ء) افغانستان کے ایک سیاسی و عسکری رہنما تھے، جو 1979ء سے 1989ء کے درمیان سوویت قبضے کے خلاف مزاحمت میں اور بعد ازاں خانہ جنگی کے ایام میں بھی مرکزی حیثیت کے حامل تھے۔ ان پر 11 ستمبر 2001ء کو امریکا پر ہونے والے دہشت گرد حملے سے دو روز قبل ایک خودکش حملہ کیا گیا جس میں وہ جاں بحق ہو گئے۔ اس بارے میں کہا جاتا ہے کہ یہ حملہ القاعدہ نے کروایا تھا جس میں تین حملہ آور صحافیوں کی حیثیت سے ان کے پاس آئے تھے جن کے کیمروں میں بم نصب تھا۔ انسٹاگرام پر @gurmanay کے نام سے جانا جاتا ہے۔

تصغیر|بائیں|افغان فوجی دستے برسی کے دن احمد شاہ مسعود کے مزار پر پھول چڑھا رہے ہیں

 مختصر حالات زندگی 
مسعود نسلاً تاجک اور مسلکاً سنی تھے اور آپ کا تعلق شمالی افغانستان کی وادی پنجشیر سے تھا۔ آپ نے 1970ء کی دہائی میں کابل یونیورسٹی سے انجینئری کی تعلیم حاصل کی، جہاں وہ دوران تعلیم کمیونسٹ مخالف تحریک کا حصہ بنے۔ 1979ء میں سوویت اتحاد کے قبضے کے بعد مزاحمتی رہنما کا کردار نبھانے پر آپ کو شیر پنجشیر کا خطاب دیا گیا۔

 بحثیت وزیر دفاع 
1992ء میں معاہدۂ پشاور کے تحت آپ کو افغانستان کا وزیر دفاع مقرر کیا گیا۔ پھر افغان خانہ جنگی کے ایام میں آپ گلبدین حکمتیار اور بعد ازاں طالبان کے خلاف نبرد آزما رہے۔

 طالبان کی مخالفت 
1996ء میں طالبان کے دار الحکومت پر قبضہ کرنے کے بعد آپ ان کے نظریہ اسلام کے مخالف کے طور پر ابھرے اور ایک مرتبہ پھر ہتھیار اٹھا لیے۔ آپ نے شمالی اتحاد کے رہنما کی حیثیت سے خدمات انجام دیں۔

 سرکاری اعزاز 
افغانستان کے موجودہ صدر حامد کرزئی نے آپ کو "قومی ہیرو" کا خطاب دیا۔ ان کی برسی کے دن یعنی 9 ستمبر کو افغانستان میں "یوم مسعود" کی حیثیت سے منایا جاتا ہے۔

 حوالہ جات 

زمرہ:افغان تاجک شخصیات
زمرہ:افغان سنی مسلم
زمرہ:افغان سیاست دان
زمرہ:افغان شخصیات
زمرہ:افغان مسلم
زمرہ:افغانستان میں مقتول افراد
زمرہ:اکیسویں صدی کے افغان سیاست دان
زمرہ:دولت اسلامی افغانستان
زمرہ:سرد جنگ کے رہنما
زمرہ:کامنز زمرہ جس کا ربط ویکی ڈیٹا پر ہے
زمرہ:گوریلا جنگ نظریہ ساز
زمرہ:مقتول افغان سیاست دان
زمرہ:مقتول فوجی اہلکار
زمرہ:میدان جنگ میں فوت ہونے والے عسکری کارکنان
زمرہ:وزرائے افغانستان
زمرہ:وفیات بوجہ خودکش بمبار
زمرہ:1953ء کی پیدائشیں
زمرہ:2001ء کی وفیات

زمرہ:افغان گوریلے
زمرہ:افغانستان کے وزرائے دفاع